CELEX: 32014R0482
Language: hr
Date: 2014-03-04 00:00:00
Title: Delegirana uredba Komisije (EU) br. 482/2014 оd 4. ožujka 2014. o izmjeni Delegirane uredbe (EU) br. 114/2013 u pogledu prosječnih specifičnih emisija CO 2 u 2010., navedenih za proizvođača Great Wall Motor Company Limited

13.5.2014   
            
            
               HR
            
            
               Službeni list Europske unije
            
            
               L 138/51
            
         DELEGIRANA UREDBA KOMISIJE (EU) br. 482/2014
   оd 4. ožujka 2014.
   o izmjeni Delegirane uredbe (EU) br. 114/2013 u pogledu prosječnih specifičnih emisija CO2 u 2010., navedenih za proizvođača Great Wall Motor Company Limited
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (1), a posebno njezin članak 11. stavak 7.,
   budući da:
   
               (1)
            
            
               Proizvođač lakih gospodarskih vozila Great Wall Motor Company Limited obavijestio je Komisiju da su prosječne specifične emisije CO2 u 2010. navedene za tog proizvođača u Delegiranoj uredbi Komisije (EU) br. 114/2013 (2) netočne. Proizvođač je dostavio podrobne dokaze kojima se dokazuje da su prosječne specifične emisije CO2 u 2010. znatno više od vrijednosti navedene u toj Uredbi.
            
         
               (2)
            
            
               Komisija je ocijenila dokaz koji je dostavio Great Wall Motor Company Limited i smatra primjerenim ispraviti vrijednost.
            
         
               (3)
            
            
               Uredbu (EU) br. 114/2013 potrebno je stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Na popisu u Prilogu III. Uredbi (EU) br. 114/2013 unos u drugom stupcu s naslovom „Prosječne emisije (g/km)” za marku Great Wall zamjenjuje se s „225,00”.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. ožujka 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 145, 31.5.2011., str. 1.
   
   
      (2)  Delegirana uredba Komisije (EU) br. 114/2013 od 6. studenog 2012. o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila (SL L 38, 9.2.2013., str. 1.).